1. பிளிப்கார்ட் டாட் காம் (Flipkart.com): பெங்களூரைத் தலைமையிடமாகக் கொண்டு இயங்கும் நிறுவனம் அமைத்துள்ள வர்த்தக இணைய தளம். 2007 முதல் இயங்கி வருகிறது. புத்தகங்களை விற்பனை செய்வதில் தொடங்கி, தற்போது டிஜிட்டல் சாதனங்கள் உட்பட பலவகையான பொருட்களை விற்பனை செய்து வருகிறது. கிரெடிட் கார்ட், டெபிட் கார்ட், நெட் பேங்கிங், கிப்ட் வவுச்சர், பொருள் வழங்கும்போது பணம் செலுத்தல் எனப் பலவகைகளில் பொருட்களுக்கான பணத்தைப் பெற்றுக் கொள்கிறது. இணைய தளங்களின் செயல்பாட்டினை, பன்னாட்டளவில் ஆய்வு செய்திடும் அலெக்ஸா நிறுவனம் இதன் செயல் திறன் பற்றிச் சில குறிப்புகளைத் தந்துள்ளது. இந்த தளத்திற்கு வரும் ஒரு வாடிக்கையாளர், சராசரியாக ஒரு நாளில் எட்டு தனிப் பக்கங்களைக் காண்கிறார். அதிகம் பேர் பார்க்கும் தளங்களில், உலக அளவில் இந்த தளம் 233 ஆவது இடத் தினையும், இந்திய அளவில் 13 ஆவது இடத்திøனையும் பெற்றுள்ளது. இந்த தளம், 8,207 தளங்களில் லிங்க் பெற்றுள்ளது.